मार्ता (फुटबल खेलाडी)
मार्ता भिएरा दा सिल्भा (जन्म:१९ फेब्रुअरी १९८६), मार्ताको रूपमा परिचित एक ब्राजिली फुटबल खेलाडी हुन् जसले अमेरिकी क्लब ओर्लान्डो प्राइड र ब्राजिल महिला राष्ट्रिय फुटबल टोलीको लागि अग्रपङ्क्तिबाट खेल खेल्छिन्। फिफा महिला विश्वकपमा उनले हाल सम्मकै सर्वाधिक गोलको किर्तिमानी कायम गर्न सफल छिन् जहाँ उनले हालसम्म १७ गोल गरिसकेकी छिन्।
मार्तालाई सर्व समयको प्रतिष्ठित फुटबल खेलाडीको रूपमा लिइन्छ।

मार्तालाई हालसम्म ६ पटक सर्वोत्कृष्ट वर्ष खेलडीको रूपमा पुरस्कार प्रदान गरिएको थियो जहाँ उनले लगातार सन् २००६ देखि सन् २०१० सम्म पाँच पटक र सन् २०१८ मा एक पटक गरि कुलमा ६ पटक पुरस्कार हात पारिसकेकी छिन्। ब्राजिली पत्रिका एपोकाले सन् २००९ मा, उनलाई १०० प्रभावशाली व्यक्तिहरूको सूचीमा नामकरण गरेको थियो। सन् २००४ र सन् २००८ को ग्रीष्मकालिन ओलम्पिकमा ब्राजिलले रजत पदक हाल पार्दा उनले महत्त्वपूर्ण योगदान गरेकी थिइन्

सन् २०१५ देखि, उनले राष्ट्रिय टोलीको लागि सर्वाधिक ११० गोल गरिसकेकी छिन् जहाँ उनले पुरुष टोलीलाई समेत उछिन्न सफल भएकी छिन्। सन् २०१९ फिफा महिला विश्वकपमा उनले इटाली विरुद्धको खेलमा आफ्नो १७ गोल गरेकी थिइन् जसमा उनले जर्मनेली खेलाडी बिर्गित प्रिन्जलाई पछि पार्न सफल भएकी थिइन्। यसका साथसाथै उनी विश्वकपमा सर्वाधिक गोल गर्ने खेलाडी समेत हुन्। पाँच फरक संस्करणको विश्वकपका सबै संस्करणहरूमा गोल गर्ने उनी एकमात्र (पुरुष र महिला दुबैको) खेलाडी हुन्।

सन्दर्भ सामग्रीहरू

बाह्य कडीहरू 

 
 
  (अभिलेख)
 
  
 

ब्राजिली महिला फुटबल खेलाडी
फिफा वर्ष महिला खेलाडी पुरस्कार विजेताहरू
सन् १९८६ मा जन्म